ກອງປະຊຸມໃຫຍ່ຄັ້ງທີ X ຂອງສະຫະພັນແມ່ຍິງແຂວງສະຫວັນນະເຂດ ໄດ້ຈັດຂຶ້ນແລະສໍາເລັດລົງໃນວັນທີ25ສິງຫາ 2020 ທີ່ຫ້ອງປະະຊຸມຫ້ອງວ່າການປົກຄອງແຂວງ ໂດຍເປັນປະທານຂອງທ່ານນາງ ສີສະຫວັດ ໂຄດທະວົງສາ ປະທານ ສະຫະພັນແມ່ຍິງແຂວງ,ກຳມະການພັກແຂວງ,ຄະນະບໍລິຫານສູນກາງສະຫະພັນແມ່ຍິງລາວ,
ເຂົ້າຮ່ວມມີ ທ່ານນາງ ອິນລະວັນ ແກ້ວບຸນພັນ ກໍາມະການສູນກາງພັກປະທານຄະນະບໍລິຫານງານສະຫະພັນແມ່ຍິງລາວ,ທ່ານ ປອ ໂພໄຊ ໄຊຍະສອນ ກຳມະການສຳຮອງສູນກາງພັກ ຮອງເຈົ້າແຂວງໆສະຫວັນນະເຂດ,ມີ ປະທານແນວລາວສ້າງຊາດແຂວງ,ມີບັນດາ ທ່ານຄະນະພັກປະຈຳພັກເມືອງ,ຄະນະພັກພະແນກການອ້ອມຂ້າງ,ພະນັກງານອາວຸໂສບຳນານ,ນັກທຸລະກິດຍິງ-ຊາຍ,ຕະຫຼອດຮອດສະມາຊິກແມ່ຍິງໃນທົ່ວແຂວງ,ແຂກຖືກເຊີນເຂົ້າຮ່ວມ.
ໃນພິທີຄະນະຜູ້ແທນທີ່ເຂົ້າຮ່ວມກອງປະຊຸມກໍ່ໄດ້ຮັບຟັງການຜ່ານບົດສະຫຼຸບຕີລາຄາຜົນການຈັດຕັ້ງປະຕິບັດມະຕິກອງປະຊຸມໃຫ່ຍຜູ້ແທນແມ່ຍິງແຂວງຄັ້ງທີIXໄລຍະ 05ປີຜ່ານມາແລະທິດທາງວຽກງານຂອງສະຫະພັນແມ່ຍິງແຂວງໄລຍະ05ປີຕໍ່ໜ້າ ໂດຍສັງເຂບ ແລະໃນໂອກາດດຽວກັນ ຄະນະຜູ້ແທນຈໍານວນ 195ສະຫາຍກໍ່ໄດ້ໃຊ້ສິດປະຊາທິປະໄຕຂອງຕົນຢ່າງເຕັມສ່ວນ ເພື່ອປ່ອນບັດຄັດເລືອກ ເອົາຜູ້ທີ່ມີມາດຖານເງື່ອນໄຂຄົບຖ້ວນມາເປັນຄະນະບໍລິຫານງານ ສະຫະພັນແມ່ຍິງແຂວງສະຫວັນນະເຂດ ຊຸດໃໝ່ ເຊິ່ງໃນນີ້ມີຜູ້ລົງສະໝັກເລືອກຕັ້ງຈຳນວນ 42 ສະຫາຍ ເລືອກເອົາ 37 ສະຫາຍ ,
ຜົນການຄັດເລືອກແລະຮອບກອງປະຊຸມຄັ້ງປະຖົມມະລຶກ ເຫັນດີເລືອກເອົາ ທ່ານ ນາງ ສີສະຫວັດ ໂຄດທະວົງສາ ເປັນປະທານ, ທ່ານນາງ ວຽງສະໝອນ ພະທິທັກ ຮອງປະທານ ທັງເປັນປະທານກວດກາ,ທ່ານນາງ ແກ້ວພອນ ເກດຕະວົງ ເປັນຮອງ,ທ່ານນາງ ສົມຫວັງ ລຳພູວົງ ເປັນຮອງ ແລະ ທ່ານນາງ ເພັດອຸດອນ ອາດສະຜັນທອງ ເປັນຮອງປະທານກວດກາ ແລະ ອີກ 32 ສະຫາຍ ເປັນກຳມະການຄະນະບໍລິຫານງານສະຫະພັນແມ່ຍິງແຂວງ.